Diari Oficial de la Generalitat Valenciana


Sumari del DOGV 4365, del 25-10-2002 (2002/11259)

RESOLUCIÓ de 25 de setembre del 2002, de la Conselleria de Medi Ambient, per la qual es publica el resultat de la convocatòria de subvencions, efectuada per l'Ordre de 26 de juny del 2002 (DOGV núm. 4290, d'11 de juliol del 2002), a la gestió de determinats residus perillosos: envasos buits que han contingut productes fitosanitaris i restes d'aquests conseqüència de l'aplicació agrícola i residus de piles i acumuladors (excepte CER 16.06.01), tubs fluorescents i altres residus que contenen mercuri.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4365

Data del DOGV
:   25-10-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11874


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 25 de setembre del 2002, de la Conselleria de Medi Ambient, per la qual es publica el resultat de la convocatòria de subvencions, efectuada per l'Ordre de 26 de juny del 2002 (DOGV núm. 4290, d'11 de juliol del 2002), a la gestió de determinats residus perillosos: envasos buits que han contingut productes fitosanitaris i restes d'aquests conseqüència de l'aplicació agrícola i residus de piles i acumuladors (excepte CER 16.06.01), tubs fluorescents i altres residus que contenen mercuri. [2002/A11543]
  
L'Ordre de 26 de juny del 2002, de la Conselleria de Medi Ambient, convoca per a l'exercici 2002 la concessió d'ajudes a la gestió de determinats residus perillosos: envasos buits que han contingut productes fitosanitaris i restes d'aquests conseqüència de l'aplicació agrícola i residus de piles i acumuladors (excepte CER 16.06.01), tubs fluorescents i altres residus que contenen mercuri. Així mateix, aprova les bases per les quals es regeix la convocatòria i que figuren com a annex a l'ordre.
  
D'acord amb les bases 1 i 3 de l'annex esmentat, podran ser beneficiàries d'aquestes subvencions les empreses que hagen realitzat o hagen de realitzar, des de l'1 de gener fins al 31 d'octubre del 2002, activitats de gestió dels mencionats residus, generats a la Comunitat Valenciana, i que disposen de l'autorització de la Conselleria de Medi Ambient.
  
D'acord amb la base 4, l'import total de les ajudes que s'ha de concedir és de 210.350 euros, distribuïts de la forma següent:
  
a) 90.150 euros per a la gestió d'envasos buits que hagen contingut productes fitosanitaris i restes d'aquests, conseqüència de l'aplicació agrícola.
  
b) 120.200 euros per a la gestió de residus de piles i acumuladors (excepte CER 16.06.01), tubs fluorescents i altres residus que contenen mercuri, d'acord amb la distribució següent:
  
- 30.050 euros per a la gestió de piles i acumuladors (excepte CER 16.06.01).
  
- 90.150 euros per a la gestió de tubs fluorescents i residus que contenen mercuri.
  
La mateixa base contempla els mòduls que s'han d'aplicar sobre les quantitats de residus que s'han de gestionar, el resultat de les quals representa la quantia màxima de la subvenció que s'ha d'atorgar a cada sol·licitant, al mateix temps que estableix les següents regles de distribució en funció del tipus de residu:
  
- En relació amb la gestió d'envasos fitosanitaris, la quantia màxima de la subvenció que s'ha d'atorgar a cada sol·licitant serà finalment el resultat de distribuir l'import total de la dotació econòmica corresponent entre les sol·licituds estimades, considerant el mòdul màxim per quilo gestionat.
  
- En relació amb la gestió de piles i acumuladors, tubs fluorescents i residus que contenen mercuri, la quantia màxima de la subvenció que s'ha d'atorgar a cada sol·licitant serà finalment el resultat d'aplicar sobre la quantitat estimada el mòdul màxim corresponent.
  
En qualsevol cas, l'import total corresponent a les sol·licituds estimades no podrà excedir el límit de la consignació pressupostària disponible en l'exercici econòmic, per la qual cosa, en cas d'excedir-se d'aquesta, la quantia que ha de percebre cada sol·licitant es reduirà proporcionalment en la quantitat que calga per a respectar aquest límit.
  
Per tot això, a proposta de la comissió avaluadora, a l'efecte de complir el que disposa la base 7.4, de conformitat amb el que disposa l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, resolc:
  
Primer
  
Publicar la llista de beneficiaris, la petició dels quals s'adapta a les bases previstes en l'annex de l'Ordre de 26 de juny del 2002, en l'import que s'indica:
  
a) Envasos buits que han contingut productes fitosanitaris i restes d'aquests conseqüència de l'aplicació agrícola
  
b) Residus de piles i acumuladors (excepte CER 16.06.01), tubs fluorescents i altres residus que contenen mercuri.
  
(\*) Mòduls aplicats en el cas de gestió de piles i acumuladors: ja que l'import total de les sol·licituds estimades excedeix el límit de 30.050 euros, correspon l'aplicació als mòduls màxims previstos en la base 4.1.b d'un coeficient de reducció proporcional equivalent a 0,38216872.
  
Segon
  
Per al cobrament de la subvenció, els beneficiaris hauran de presentar com a data límit el 15 de novembre del 2002, la corresponent sol·licitud dirigida a la Direcció General d'Educació i Qualitat Ambiental acompanyada de la documentació establida en la base 8 de l'annex de l'ordre de convocatòria.
  
Contra aquesta resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició de recurs potestatiu de reposició davant del conseller de Medi Ambient, en el termini d'un mes a partir de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.